洪迈
次韵梦得见示长篇
身閒收有味，吏傲俗不亲。
小窗据物表，扫尽心眼尘。
令尹垂珠玉，敲门唤行春。
作意向芳物，吾车曾未巾。
愁阴入病骨，鸠妇声亦嗔。
冥冥三日雨，桃李迹已陈。
空余深枝间，一一青子新。
穠芳殿春晚，犹堪慰佳辰。
酴醾晓妆靓，芍药醉脸匀。
白萼簪嫋嫋，凤枝倒粼粼。
言当呼短舞，抵掌回双颦。
年来得相从，稍觉安沉沦。
岂不挂俗事，察公极清睦眼中醉乡路，
风味良独醇。流光不容玩，
尺璧何尺珍。淳俗益可厌，
愿言勤问津。